64/389/ETY: Neuvoston päätös, tehty 22 päivänä kesäkuuta 1964, rautatie-, maantie- ja sisävesiliikenteen infrastruktuurikustannuksia koskevan tutkimuksen järjestämisestä



Virallinen lehti nro 102 , 29/06/1964 s. 1598 - 1601

Suomenk. erityispainos Alue 7 Nide 1 s. 0038

Tanskank. erityispainos: Sarja II Nide IV s. 0018

Ruotsink. erityispainos Alue 7 Nide 1 s. 0038

Englannink. erityispainos: Sarja II Nide IV s. 0018

Kreikank. erityispainos: Luku 07 Nide 1 s. 0032

Espanjank. erityispainos: Luku 07 Nide 1 s. 0058

Portugalink. erityispainos: Luku 07 Nide 1 s. 0058



NEUVOSTON PÄÄTÖS, tehty 22 päivänä kesäkuuta 1964, rautatie-, maantie- ja sisävesiliikenteen infrastruktuurikustannuksia koskevan tutkimuksen järjestämisestä (64/389/ETY) EUROOPAN TALOUSYHTEISÖN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen, ottaa huomioon edustajakokouksen lausunnon (), ottaa huomioon talous- ja sosiaalikomitean lausunnon (), sekä katsoo, että yhteisen liikennepolitiikan kehittäminen käsittää infrastruktuurin käyttämistä koskevien kansallisten säännösten yhdenmukaistamisen ja tässä yhdenmukaistamisessa on otettava huomioon, että on tarpeen poistaa sellaiset eroavuudet, jotka voivat vääristää kilpailua liikenteessä, ja tämän tavoitteen toteuttaminen edellyttää muun ohella mahdollisimman perusteellista infrastruktuurikustannusten tuntemusta; tätä varten on tärkeää järjestää samana ajanjaksona kaikkia jäsenvaltioita ja liikennemuotoja koskeva tutkimus yhtenäisin periaattein, ON TEHNYT TÄMÄN PÄÄTÖKSEN: 1 artikla Yhteisössä järjestetään yhtenäisten periaatteiden mukaan tutkimus rautatie-, maantie- ja sisävesiliikenteen infrastruktuurikustannuksista. Kunkin jäsenvaltion tehtävänä on järjestää ja toteuttaa tutkimus alueellaan. 2 artikla 1. Tutkimuksen tavoitteena on selvittää: a) infrastruktuurin kokonaiskustannukset, b) liikenteen vaatima osuus infrastruktuurikustannuksista, jos infrastruktuuria samaan aikaan käytetään myös muihin tehtäviin, c) eri liikennemuotojen osuus kustannuksista. 2. Tutkimus koskee vuoden 1966 tietoja. 3 artikla Niiden infrastruktuurin käyttöä koskevien tietojen keräämiseksi, joiden tunteminen on välttämätöntä 1 artiklassa tarkoitetun tutkimuksen toteuttamiseksi, jäsenvaltioiden on toteutettava vuosia 1965 ja 1966 koskevat kysely- ja inventointitutkimukset. Näistä kahden vuoden aikana järjestettävistä kysely- ja inventointitutkimuksista määrätään komission päätöksellä joko 15 päivään heinäkuuta 1964 tai 30 päivään huhtikuuta 1965 mennessä jäsenvaltioiden kuulemisen jälkeen. 4 artikla Neuvosto päättää yksimielisesti komission ehdotuksesta 30 päivään huhtikuuta 1965 mennessä tutkimuksen soveltamisalan ja edellä 2 artiklassa tarkoitettujen kustannusten määrittely- ja kohdentamismenetelmät. 5 artikla Jäsenvaltioiden on annettava riittävän ajoissa kaikki tutkimuksen järjestämisen ja toteuttamisen edellyttämät lait, asetukset ja hallinnolliset määräykset ja ilmoitettava tästä komissiolle. 6 artikla Jäsenvaltiot antavat tutkimustuloksensa komissiolle tiedoksi viimeistään 31 päivänä joulukuuta 1967. Ne avustavat komissiota tulosten vertailussa ja arvioimisessa. 7 artikla Komissio esittää neuvostolle 30 päivään kesäkuuta 1968 mennessä kertomuksen tutkimustuloksista ja selvityksen infrastruktuurikustannusten kattamisesta. Selostukseen liitetään ehdotukset pysyvän ja yhtenäisen liikenneinfrastruktuurimenojen ja -tulojen kirjanpidon käyttöönottoa varten. 8 artikla Tämä päätös on osoitettu kaikille jäsenvaltioille. Tehty Brysselissä 22 päivänä kesäkuuta 1964. Neuvoston puolesta puheenjohtaja A. BERTRAND () EYVL N:o 24, 8.2.1964, s. 421/64 () EYVL N:o 102, 29.6.1964, s. 1600/64